271 



bær og Tyttebær fandtes i utrolige Mængder; Skyggesiderne af 

 Fjeldene vare bedækkede med Moslag. Skjønt vi traf et enkelt 

 Rensdyr, et Par Harer, nogle Ryper og en Del Spurvefugle, 

 samt i enhver Sø Lommer, havde man dog stadig en Følelse af 

 uendelig Stilhed og Øde. Hertil bidrog vel ogsaa Vejret, et 

 udpræget Fastlandsvejrlig med brændende Sol om Dagen og 

 stille Nattefrost; nogle faa Mil derfra, ude ved Kysten, herskede 

 samtidig uroligt Efteraarsvejr med Taage og Regn. Det var 

 mærkeligt, at Myggene, trods den stadige Nattefrost, endnu 

 fandtes i rigeUge Mængder og plagede os temmelig meget, — 

 hvordan maa der saa ikke være i Sommermaanederne? Og dog 

 maa jeg raade enhver Rejsende i disse Egne til ikke at færdes 

 for sent paa Aaret, da det forøger Bagagen altfor meget, naar 

 man skal medføre Telt, Sovepose e. 1. Et praktisk Vink giver 

 imidlertid Rensjægernes Fremgangsmaade. Naar de maa kampere 

 under aaben Himmel, fylde de tørt Græs mellem Klæderne og 

 Legemet og faa derved en udmærket Beskyttelse mod Natte- 

 kulden. Paa den anden Side kan det heller ikke tilraades at 

 rejse for tidligt i disse Egne, fordi Vandløbene da ikke altid ere 

 saa nemme at passere og kunne tvinge én til vel store Omveje. 



Ved vor Tilbagekomst til Ag to den 3die September var 

 Befolkningen kommen hjem fra Sommerudflugt paa Jagt og 

 Fiskeri; da vi rejste derfra, var der ikke ret mange Personer 

 paa Pladsen, hvorfor jeg ikke kunde faa de Oplysninger, som 

 jeg nil fik. Jeg udspurgte flere ældre Folk, som for adskiUige 

 Aar siden havde deltaget i Rensjagt i de Egne, vi lige kom fra. 

 Jeg erfarede, at det nu mest er Folk fra Holstensborg, som 

 besøge denne Del af Landet, dog skal Jægere Nord fra iaar 

 være naaet saa langt ind, at de have truffet friske Spor af 

 andre Syd fra. Tidligere var det meget almindeligt at Jægerne 

 mødtes Nord og Syd fra inde i Landet. 



Til Oplysning for senere Forskere af disse Egnes Natur- 

 forhold, mener jeg, at det her maa være Stedet at fremsætte et 

 Sammendrag af de Meddelelser, jeg fik samlet. 



